Ալեքս Մյուլեն (հիշողության աթլետ)

Ալեքս Մյուլեն (մարտի 3, 1992(1992-03-03), Փրինսթոն, Մերսեր շրջան, Նյու Ջերսի, ԱՄՆ), ամերիկացի հիշողության գրոսմայստեր, բժշկական համալսարանի ուսանող և ներկայիս Հիշողության աշխարհի առաջնության չեմպիոն։ Առաջին ամերիկացին է, որ նվաճել է աշխարհի չեմպիոնի կոչումը։ Նա հաղթել է 2015 և 2016 թվականի առաջնությունները և համարվում է աշխարհի համար 1 հիշողության մրցակիցը։ Նա նաև ներկայիս Միացյալ Նահանգների հիշողության առաջնության չեմպիոնն է։ Մյուլենը կնոջ հետ հիմնել է Mullen Memory շահույթ չհետապնդող կազմակերպությունը, որն «ապահովում է անվճար ռեսուրսներ, որպեսզի հայտնաբերվեն հիշողության նոր տեխնիկաներ՝ որպես սովորելու գործիքներ»։


== Կենսագրություն ==
Մյուլենը ծնվել է Փրինսթոնում։ Մեծացել է Օքսֆորդում, Միսսիսիպի և հաճախել է Օքսֆորդի ավագ դպրոց, որտեղ նա խաղացել է դպրոցի լողի և թենիսի թիմերում։ Միջին դպրոցում Մյուլենը Ինթել միջազգային գիտական և տեխնիկական ցուցահանդեսում իր ապագա կնոջ՝ Քեթի Չենի հետ կատարած թիմային պրոյեկտով գրավել է 4-րդ տեղը։ Հաճախել է Ջոնս Հոփքինսի համալսարան, որտեղ ուսումնասիրում էր կենսաբժշկական ինժեներիա, կիրառական մաթեմատիկա և վիճակագրություն։
Մյուլենն ապրում է Ջեքսոնում և հաճախում է Միսսիսիպիի համալսարանի բժշկության դպրոցը, որտեղ սովորում է կնոջ հետ։ Երկուսն էլ ստացել են Jim and Donna կրթաթոշակ, որը ծածկում է նրանց ուսման ամբողջ վարձավճարը։


== Նշանավոր մրցույթներ ==


=== 2015 ===
Հիշողության աշխարհի առաջնություններ (դեկտեմբերի 16-18, Չենդու, Չինաստան)՝ առաջին հորիզոնական։ Մյուլենը դարձավ 10-րդ անհատը և առաջին ամերիկացին, որը հաղթեց հիշողության աշխարհի առաջնությունը։ Նա ստացավ միջազգային գրոսմայստերի կոչում, որը Հիշողության աշխարհի սպորտային խորհրդի կողմից տրված բարձրագույն կոչումն է։


=== 2016 ===
Հիշողության ԱՄՆ-ի առաջնություններ (Մայիսի 9, Հերշի)՝ առաջին հորիզոնական։ Մյուլենը դարձավ Ամերիկայի ազգային խաղերում հաղթող 9-րդ հիշողության աթլետը (ԱՄՆ-ում առաջնությունը հիմնադրվել է 1998 թվականին)։
Միացյալ Նահանգների բաց առաջնություն (հուլիսի 2-3, Լոս Անջելես, Կալիֆորնիա)՝ առաջին հորիզոնական։ Մյուլենը հավաքեց 8794 միավոր, որը հիշողության սպորտի պատմության մեջ ամենաբարձր միավորն է (հաշվի են առնվել գնահատման ստանդարտները)։
Մեմորիադ (նոյեմբերի 8-10, Լաս Վեգաս, Նևադա). ոսկի՝ մեկ ժամ՝ խառը դասավորությամբ թվեր, արագ խաղաքարտեր, արծաթ՝ անուններ և դեմքեր, արտասանվող թվեր։
Եվրոպական բաց առաջնություն (դեկտեմբերի 3-4, Լոնդոն, Միացյալ Թագավորություն)՝ առաջին հորիզոնական։ 9143 միավոր հավաքելով՝ Մյուլենը գերազանցեց սեփական ռեկորդը։
Հիշողության աշխարհի առաջնություններ (դեկտեմբերի 15-17, Սինգապուր)՝ առաջին հորիզոնական։


=== 2017 ===
Հիշողության աշխարհի առաջնություններ (դեկտեմբերի 1-3, Ջակարտա, Ինդոնեզիա)՝ առաջին հորիզոնական։ Այս առաջնության ժամանակ են գրանցվել ամենաշատ ռեկորդները, որոնք 4-ն են։ Ավանդական հիշողության սպորտների առաջնությունում Մյուլենի գրանցած 9055 միավորը մնում է ամենաբարձրը։


== Ռեկորդներ ==
2016 թվականի դեկտեմբերի 6-ից սկսած Մյուլենը գրանցել է հիշողության աշխարհի 9 և Ամերիկայի 12 ռեկորդ։ Նա առաջինն է, որ պաշտոնական խաղերում կարողացել է մտապահել խառը դասավորությամբ խաղաքարտերի հերթականություը 20 վայրկյանից քիչ ժամանակում։ Նա նաև առաջինն է, որ մտապահել է 3000-ից ավել տասական համակարգի թվանշաններ՝ մեկ ժամում։


== Տես նաև ==
Մնեմոնիկա
Հիշողության աշխարհի առաջնություններ
Հիշողության սպորտ


== Ծանոթագրություններ ==